Folketing
2004-02-19

Så vil jeg spørge om noget principielt i denne sammenhæng: Mener udenrigsministeren, det er rigtigt at tilbageholde en mand i over 2 år for efterfølgende at konstatere, at der efter dansk lov ikke kan rejses en sag mod manden, eller der måske ikke er mulighed for at gøre det af årsager, som vi ikke kender, og acceptere frigivelse? Mener udenrigsministeren, det er særlig betryggende, at man kan tilbageholde folk i over 2 år for bagefter at konstatere, at der ikke er noget grundlag for tilbageholdelse?